Source: https://rovaniemi.cloudnc.fi/fi-FI/Toimielimet/Perusturvalautakunta/Kokous_1662020/Sosiaalihuoltolain_mukaisen_kuljetuspalv(103194)
Timestamp: 2020-07-10 06:16:25+00:00
Document Index: 1369442

Matched Legal Cases: ['§ 84', '§ 76', '§ 78', '§ 79', '§ 80', '§ 81', '§ 82', '§ 83', '§ 85', '§ 86', '§ 87', '§ 88', '§ 89', '§ 90']

Sosiaalihuoltolain mukaisen kuljetuspalvelun soveltamisohje 1.8.2020 alkaen | Rovaniemi
Sosiaalihuoltolain mukaisen kuljetuspalvelun soveltamisohje 1.8.2020 alkaen
Perusturvalautakunta, kokous 16.6.2020
§ 84 Sosiaalihuoltolain mukaisen kuljetuspalvelun soveltamisohje 1.8.2020 alkaen
ROIDno-2020-1949
Johanna Lohtander, palvelualuepäällikkö, johanna.lohtander@rovaniemi.fi
Perusturvalautakunta on linjannut sosiaalihuoltolain mukaisten kuljetuspalveluiden soveltamisohjeen viimeksi 21.6.2016 (97 §). Soveltamisohje on päivitetty vastaamaan tämän hetken tarvetta. ja käytäntöjä. Ohjelliset tulorajat on pidetty ennallaan.
Sosiaalihuoltolain 23 § mukaan esteetön ja toimiva julkinen liikenne mukaan lukien palveluliikenne on ensisijainen tapa järjestää kaikille soveltuva liikkuminen. Liikkumista tukevia palveluja järjestetään henkilöille, jotka eivät kykene itsenäisesti käyttämään julkisia liikennevälineitä sairauden, vamman tai muun vastaavanlaisen toimintakykyä alentavan syyn takia ja jotka tarvitsevat palvelua asioimisen tai muun jokapäiväiseen elämään kuuluvan tarpeen vuoksi.
Liikkumisen tukea voidaan järjestää seuraavilla toteuttamistavoilla tai niiden yhdistelmillä: 1) julkisten liikennevälineiden käytön ohjauksella ja ohjatulla harjoittelulla, 2) saattajapalveluna, 3) ryhmäkuljetuksina, 4) korvaamalla taksilla, invataksilla tai muulla vastaavalla ajoneuvolla tapahtuvasta kuljetuksesta aiheutuvat kohtuulliset kustannukset, 5) muulla soveltuvalla tavalla. Yksilöllisiä kuljetuspalveluja ei järjestetä henkilölle, joka on oikeutettu kuljetuksiin tai niiden kustannusten korvaamiseen muun lain nojalla.
Suurin osa sosiaalihuoltolain mukaisista sosiaalipalveluista on ns. määrärahasidonnaisia palveluja, joiden myöntämisessä kunta voi käyttää harkintaa. Myös näiden palvelujen myöntämisen pitää kuitenkin aina perustua yksilölliseen palvelutarpeen arviointiin, eikä mitään asiakasryhmää voida sulkea palvelun piiristä kunnan ohjeistuksen perusteella. (Sosiaalihuoltolain soveltamisopas, Sosiaali- ja terveysministeriön julkaisuja 2017:5.)
Kunnalla on mahdollisuus antaa omia soveltamisohjeita kuljetuspalveluista. Rovaniemen kaupungin sisäisten kuljetuspalvelujen soveltamisohjeiden tarkoituksena on korostaa yhdenvertaisuusperiaatteiden toteutumista, linjata ja yhtenäistää koko kaupungin tasolla kuljetuspalveluiden myöntämisen käytäntöjä.
Soveltamisohjetta sovelletaan perhe- ja sosiaalipalvelujen ja ikäihmisten palvelujen palvelualueilla.
Perusturvalautakunta vahvistaa liitteen mukaisen sosialihuoltolain mukaisen kuljetuspalvelun soveltamisohjeen 1.8.2020 alkaen.
Perusturvalautakunta päätti yksimielisesti toimialajohtajan esityksen mukaisesti.
Valmistelijat, matkapalvelukeskus
Liite 1. Sosiaalihuoltolain mukaisen kuljetuspalvelun soveltamisohje.doc.pdf (pdf, 965 kt)
§ 76 Kokouksen laillisuus ja päätösvaltaisuus sekä työjärjestyksen hyväksyminen
§ 78 Ajankohtaiset asiat
§ 79 Kaikukortti- toiminnan jatkaminen
§ 80 Perusturvalautakunnan käyttösuunnitelma vuodelle 2020 / uusi organisaatio
§ 81 Perusturvalautakunnan talousarvioesitys 2021 / laskentatilanne
§ 82 Lausunto Lshp:n toiminta- ja taloussuunnitelmaan 2021-2023
§ 83 Sosiaalihuoltolain mukaisten asunnonmuutostyöavustusten soveltamisohjeet / Ikäihmisten palvelut
§ 85 Sopimus laboratoriopalveluista / NordLab
§ 86 Sosiaaliasiamiehen ja potilasasiamiehen raportit vuodelta 2019
§ 87 Lastensuojelun monialaiseen kehittämishankkeeseen osallistuminen Pohjois-Suomessa 2020-2022
§ 88 Vastaus aluehallintoviraston selvityspyyntöön opiskelijaterveydenhuollon lääkäripalveluista
§ 89 Viranhaltijoiden päätösten otto-oikeus
§ 90 Ilmoitusasiat